Ceny za víťazstvo v súťaži Čítam, čítaš, čítame v mene svojich spolužiakov z 2. A triedy na 4. Základnej škole v Leviciach prebrali Bronislava Tolnaiová a Andrea Kaliská. Do knižnice sa dostali vdáka svojej učitel'ke Soni Belányiovej, ale navštevova1i.ju aj po vyučovaní..	Foto: -jn -

Takmer tisícka žiakov zo 44 tried nižšieho stupňa základných škôl v Leviciach sa zapojila do súťaže Čítam, čítaš, čítame. Jej 15. ročník v septembri minulého roka vyhlásila a uplynulý utorok 19. júna vyhodnotila Tekovská knižnica v Leviciach.
Cieľom súťaže podľa knihovníčky Vlasty Kollárovej je hravou formou priviesť deti do knižníc a osvojiť si čitateľské zručnosti a návyky. Táto myšlienka získava na význame s modernizáciou doby, v ktorej mladá generácia častejšie ako po knihe siaha po diaľkovom ovládači a po internete. Že sa projektu s 15-ročnou tradíciou darí, svedčia aj výsledky ostatného ročníka.
Do najmladšej vekovej kategórie druhákov sa prihlásilo 13 tried. Tretiu priečku obsadila 2. B trieda z 1. ZŠ, na druhej sa umiestnila 2. A zo 6. ZŠ a vítazstvo si odniesli žiaci 2. A zo 4. ZŠ. Najsilnejšie zastúpenie mali tretiaci, ktorí sa do súťaže prihlásili zo sedemnástich tried. Na bronzovej priečke skončila 3.A zo 7. ZŠ. na striebor-

nej 3. D z 1. ZŠ a fanfáry  víťazstva odzneli pre 3. A z 1. ZŠ.
Štvrtý ročník zastupovalo 14 tried. Z nich na treťom mieste bola 4. A z 5. ZŠ, z druhého sa tešila 4. B z 2. ZŠ a z víťazstva 4. C z 1. ZŠ.
V súčasnosti sa Tekovská kniž- nica púšťa do prípravy pilotného projektu, v rámci ktorého by sa do

súťaže zapojili aj deti z iných škôl na Slovensku. Podľa V. Kollárovej by ho kolegovia z ostatných kniž- níc mali odštartovať v septembri, kedy aj v Tekovskej knižnici vyhlásia v poradí 16. ročník súťaže Čítam, čítaš, čítame. Okrem toho chcú súťaž upraviť aj pre deti staršieho školského veku.
JANA NÉMETHOVÁ

Čítať budú v Leviciach, ale aj na Slovensku